Správa zo zahraničnej pracovnej cesty č. 123
1.	Účastník ZPC:
Meno, priezvisko, tituly:			Ľubomír KUCKA, PhDr.
Názov a adresa pracoviska:		Centrum vedecko – technických informácií SR, Lamačská 8/A, 811 04, Bratislava
Pracovné  zaradenie, funkcia		Ľubomír KUCKA, PhDr., pracovník Oddelenia informačnej podpory TT 
Znalosť jazykov: anglicky

2.  Zahraničná pracovná cesta:
Štát, mesto:					Rakúska republika, Viedeň
Vykonaná v dňoch:				5.6.2014
Názov a adresa prijímajúcej organizácie:	Európsky patentový úrad (EPÚ), Rennweg, 12, Viedeň
Účel cesty: 	Aktívna účasť na medzinárodnej konferencii. European Progress Conference 2014. Dissemination of IP Knowledge in Universities. 
Spôsob jej financovania:		100 % prostriedkov hradí EPÚ

3.  Rámcový program konferencie „European Progress Conference 2014. Dissemination of IP Knowledge in Universities“:
5.6.2014	8,30 – 9,00 hod. 
Registrácia, privítanie účastníkov konferencie (p. R. Flammer, Riaditeľ Európskej patentová akadémia a patentových informácií, EPO)
9,00 – 10,30 hod. – Produkty a balíky služieb v oblasti priemyselného vlastníctva pre univerzity ponúkané EPO-m, (N. Campling) OHIM-om (H. Bello) a WIPO-m. Prípadové štúdie o Dissemination of IP Knowledge in Universities a diskusia (I.Berzina, V. Lamande)
11,00 – 12,00  hod.
Pokračovanie - Prípadové štúdie o Dissemination of IP Knowledge in
Universities a diskusia (INPI, France) 
13,00 – 15,00 
Rozdelenie do sekcií: univerzity, TT Centrá a patentové úrady. Identifikácia cieľov a stratégií, založená na aktívnej prezentácii účastníkov
15,30 – 17,00
Plenárna diskusia, zhrnutie a formulovanie záverov	 zo sekcií. Diskusia a záver konferencie. 

4.  Stručný priebeh rokovaní, resp.  študijného pobytu:
Medzinárodnú konferenciu „European Progress Conference 2014. Dissemination of IP Knowledge in Universities“ organizoval Európsky patentový úrad v spolupráci s Európskou patentovou akadémiou. Medzinárodná konferencia bola druhou v poradí v rámci programu EPO. Hlavnými cieľmi konferencie boli: aktívna propagácia priemyselného vlastníctva v akademickej obci, efektívne využívanie patentového systému, intenzívnejšie prepojenie univerzít so strediskami transferu technológií, stanovenie cieľov a politík v oblasti priemyselného vlastníctva a patentových informácií pre akademickú oblasť. 
Lektori z EPÚ Mníchova, OHIM v Alicante a WIPO v Ženeve, (N. Campling) OHIM-om (H. Bello), prezentovali vo svojich príspevkoch produkty a služby, ktoré napomáhajú efektívnemu využívaniu patentového, známkového a dizajnového systému a patentových, známkových a dizajnoch informácií vrátane dištančného vzdelávania v oblasti PV.
Cieľom prípadových štúdii z jednotlivých univerzít bolo poukázať na dosiahnutý pokrok v šírení poznatkov o IP a naznačiť budúce trendy rozvoja. (I. Berzina z Lotyšska, V. Lamande z Francúzska a INPI Francúzsko)
Popoludní boli účastníci konferencie rozdelení do troch sekcií: a) patentové úrady, b) univerzity, c) strediská transferu technológií. V sekciách sa prezentoval súčasný stav a navrhovali sa strategické ciele, možnosti ich dosiahnutia pre akademickú obec. Nasledovala plenárna diskusia, zhrnutie a formulovanie záverov.

5.  Odporúčané závery:
•	Získané poznatky z konferencie budú v maximálnej miere využité pri koncipovaní a realizácie koncepcie služieb Strediska PATLIB pre akademickú obec
					Z.: Stredisko PATLIB
T.: Podľa harmonogramu koncepcie
•	Odporúčam účasť aj na budúcoročnej konferencii
T.: 2015

6.   Prehľad prinesenej dokumentácie a miesto jej uloženia
Získané prezentácie, vzorové materiály z konferencie sú dostupné na oddelení informačnej podpory transferu technológií .
7.   Osobitne vyhodnotený očakávaný prínos ZPC
•	Prínosom ZPC bola možnosť získať najnovšie informácie z oblasti šírenia PV a poznatkov v akademickej obci. Veľmi hodnotné boli prípadové štúdie z univerzít a závery zo sekcií. 
•	Prínosom bola aj priama konzultácia s profesionálmi.

8.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete

Správu vypracoval:				Ľubomír KUCKA, PhDr.

Dátum: 26. 6. 2014

Správu schválil:  				Prof. RNDr. Ján TURŇA, CSc.